stanford-oval/wikipedia huggingface dataset:
My Son (סרט)

| --- | --- |

 מבוסס על:  My Son 
 בימוי:  כריסטיאן קאריון 
 שחקנים ראשיים:  ג'יימס מק'אבוי קלייר פוי גארי לואיס טום קאלן ג'יימי מיצ'י רוברט ג'ק אוון וויטלאו
 מדינה:  הממלכה המאוחדת, צרפת, גרמניה 
 חברת הפקה:  MadRiver Pictures  Sixteen Films  Une Hirondelle  Wild Bunch International
 הקרנת בכורה:  15 בספטמבר 2021 
 משך הקרנה:  95 דק' 
 שפת הסרט:  אנגלית 
 סוגה:  סרט מתח, סרט בלשי 
 דף הסרט ב־IMDb
 
My Son (תרגום חופשי מאנגלית: בני) הוא סרט דרמה ומסתורין בריטי משנת 2021, שנכתב ובוים על ידי כריסטיאן קאריון ומהווה גרסה מחודשת לסרט צרפתי באותו שם משנת 2017, שבו כיכבו השחקנים הצרפתים גיום קאנט ומלאני לורן.
גבר הולך לראות את גרושתו כדי לקבל תשובות על היעלמות בנם.
עלילה

בעודו נוהג ברכבו בלב ההיילנדס, אדמונד מאריי מקבל שיחה מאשתו לשעבר, בבכי. בנם בן ה-7 נעלם ממחנה הקיץ. עד מהרה מתברר שהילד נחטף וההורים מפנים מקום לייאוש.
שחקנים ודמויות

ג'יימס מק'אבוי - אדמונד מאריי
קלייר פוי - ג'ואן ריצ'מונד
גארי לואיס
טום קאלן
ג'יימי מיצ'י - האנטר
רוברט ג'ק - אלן
אוון וויטלאו - פרגוס
הפקה

באוקטובר 2020 נודע כי ג'יימס מק'אבוי וקלייר פוי לוהקו לככב בסרט, שייכתב ויבוים על ידי כריסטיאן קאריון, שעושה מחדש את סרטו הצרפתי בעל אותו שם משנת 2017. למק'אבוי לא סופק תסריט או דיאלוג והיה עליו לאלתר בעצמו על פי הנחיות הבמאי.
הצילומים החלו בסוף אוקטובר 2020, וצולמו ברחבי סקוטלנד.
הפצה

הסרט שוחרר לצפייה דיגיטלית בשרת הסטרימינג Peacock מבית יוניברסל, ב-15 בספטמבר 2021, ובשרת הסטרימינג Roku Originals ב-15 בדצמבר 2021.
הסרט שוחרר בהפצה מוגבלת בבתי הקולנוע בממלכה המאוחדת ב-21 בינואר 2022.
הערות שוליים

↑  קדימון הסרט ביוטיוב
↑  Anthony D'Alessandro (2020-10-05). "James McAvoy & Claire Foy To Star In 'My Son' Remake For STXfilms – Deadline". Deadline.com. נבדק ב-2021-06-28.{{cite web}}:  תחזוקה - ציטוט: multiple names: authors list (link)
↑  Boccella, Maggie (1 בספטמבר 2021). "James McAvoy and Claire Foy Thriller, 'My Son,' Debuts Trailer In Which McAvoy Completely Improvised His Performance". Collider. נבדק ב-1 בספטמבר 2021. {{cite web}}:  (עזרה)
Snow on the Beach

| --- | --- |

 שיר בביצוע טיילור סוויפט בהשתתפות לנה דל ריי
 מתוך האלבום Midnights
 יצא לאור:  21 באוקטובר 2022
 סוגה:  פופ
 שפה:  אנגלית
 אורך:  4:16
 חברת תקליטים:  ריפבליק
 כתיבה:  כותבים שונים
 הפקה:  ג'ק אנטונוף, טיילור סוויפט
 דגימת קול
 קובץ • עזרה
| --- | --- |
 שיר בביצוע טיילור סוויפט בהשתתפות עוד מלנה דל ריי
 מתוך האלבום Midnights: The Til Dawn Edition
 יצא לאור:  26 במאי 2023
 סוגה:  מוזיקת פופ 
 שפה:  אנגלית
 אורך:  3:50
 חברת תקליטים:  ריפבליק
 כתיבה:  כותבים שונים
 הפקה:  ג'ק אנטונוף, טיילור סוויפט
 דגימת קול
 קובץ • עזרה
 
"Snow on the Beach" (בעברית: "שלג על החוף") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמרת-יוצרת האמריקאית לנה דל ריי. את השיר הוציאה לאור חברת התקליטים ריפבליק רקורדס ב-21 באוקטובר 2022, ביחד עם שאר רצועות אלבום האולפן העשירי של סוויפט, Midnights. נכתב והופק על ידי סוויפט וג'ק אנטונוף, וזכה להצלחה בין-לאומית מבלי שיצא כסינגל. גרסה נוספת, הכוללת השתתפות גדולה יותר של דל ריי בשיר, נכללה במהדורת ה-The Til Dawn של Midnights, שיצאה לשירותי הסטרימינג ב-26 במאי 2023
לאחר יציאתו דורג במקום הרביעי במצעד הבילבורד הוט 100 – מיקום השיא של דל ריי באותו המצעד. כמו כן, הוא נכנס לעשרת השירים הפותחים במצעדי המוזיקה באוסטרליה, מלזיה, קנדה, קרואטיה, הודו, אירלנד, ניו זילנד, הפיליפינים, פורטוגל, סינגפור, הממלכה המאוחדת ווייטנאם. "Snow on the Beach" הופיע במקום השלישי במצעד שירי הספוטיפיי העולמי וצבר למעלה מ-15 מיליון השמעות ביממה אחת – שיא של כל הזמנים לשיתוף פעולה בין שתי נשים, כשהקודמות שהחזיקו בו היו הזמרות-יוצרות האמריקאיות ליידי גאגא ואריאנה גרנדה, עם שירן "Rain on Me", הלקוח מ-Chromatica.
רקע

ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על אלבום האולפן העשירי שלה וסיפרה כי עתיד לצאת ב-21 באוקטובר. כשעה מאוחר יותר חשפה סוויפט ברשתות החברתיות את שמו של האלבום, Midnights, ואת עטיפתו. ב-16 בספטמבר הועלה סרטון טיקטוק קצר בשם "The making of Midnights" ובו אושר כי מפיק האלבום הוא ג'ק אנטונוף, שעבד עם סוויפט החל מהוצאת אלבום האולפן החמישי שלה, 1989‏ (2014). הוא גם עבד עם דל ריי בהוצאת האלבומים Norman Fucking Rockwell!‏ (2019), Violet Bent Backwards over the Grass‏ (2020), Chemtrails over the Country Club‏ (2021) ו-Did You Know That There's a Tunnel Under Ocean Blvd‏ (2023).
ב-21 בספטמבר, כחודש לפני יציאת האלבום, הכריזה סוויפט על סדרה בת 13 פרקים בשם Midnights Mayhem with Me שתעלה בפלטפורמת המדיה החברתית טיקטוק, ובכל פרק ייחשף שם של רצועה אחת מתוך האלבום. הפרק השלוש-עשרה עלה כמה ימים לאחר מכן, ובו חשפה סוויפט את הרצועה הרביעית מתוך האלבום, "Snow on the Beach".‏
גרסה מורחבת של השיר, הכוללת השתתפות גדולה יותר של דל ריי בחלוקת הקולות בו, יצאה לאור ב-26 במאי כחלק ממהדורת ה-Midnights: The Til Dawn Edition, לצד רמיקס לשיר "Karma" בהשתתפות הראפרית אייס ספייס והרצועה "Hits Different".
כתיבה

בסרטון קצר שהעלתה לחשבון האינסטגרם שלה אמרה סוויפט ש-"Snow on the Beach" עוסק במצב ה"חלומי" בו שני אנשים מתאהבים זה בזה בו-זמנית. היא השוותה את הנדירות של התופעה הזו לשלג שיורד בחוף הים. על דל ריי אמרה כי מדובר באחת האמניות המוזיקליות האהובים עליה ביותר.. בפברואר 2023 הצהירה דל ריי בריאיון שנכתב לעיתון הבילבורד כי השתתפותה בשיר הייתה מזערית, כיוון שהיא סברה שישנם עוד מוזיקאים המשתתפים בו. אילו הייתה יודעת שהדבר היה שגוי, הייתה היא שרה את הבית השני כמו שסוויפט הציעה מלכתחילה – אמרה.
ב-Bustle, היא אמרה את הדברים הבאים על שיתוף הפעולה עם לנה:
העובדה שאני זוכה לשתף פעולה איתה היא כבוד וזכות, והעובדה שהיא הסכימה להיות נדיבה לשתף איתנו פעולה בשיר הזה היא משהו שאני אהיה אסירת תודה אודותיו.
"Snow on the Beach" הוא בלדת פופ באורך של ארבע דקות ושש עשרה שניות בעלת קצב יחסית איטי. החלקים האינסטרומנטליים בו הזכירו לחלק ממאזיניו מוזיקת חג מסורתית. כמו כן, נעשית מחווה לשירה של ג'נט ג'קסון "All for You", שיצא לאור ב-2001.
הצלחה מסחרית

"Snow on the Beach" צבר במהלך היום הראשון לצאתו למעלה מ-15 מיליון השמעות ברשת הסטרימינג ספוטיפיי – שיא עבור דואט נשי, שהוחזק לפני על ידי ליידי גאגא ואריאנה גרנדה עם השיר "Rain on Me" ‏(2020). הוא נכנס לראשונה למצעד הבילבורד גלובל 200 במקום השלישי עם כ-84.3 מיליון השמעות בסטרימינג ו-4,700 עותקים דיגיטליים שנמכרו בשבוע הראשון לפרסומו.
בארצות הברית הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Snow on the Beach" דורג בשיאו במקום הרביעי עם 37.2 השמעות בסטרימינג, 2,600 עותקים דיגיטליים שנמכרו ו-615,000 השמעות ברדיו בשבוע. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. זה רשם את השיר הראשון של דל ריי שהגיע לחמשת השירים הפותחים של המצעד.
"Snow on the Beach" דורג במקום השלישי בקנדה הוט 100 וקיבל תואר פלטינה על נתוני המכירות שלו במדינה על ידי איגוד תעשיית ההקלטות הקנדי. בממלכה המאוחדת הגיע למקום הרביעי, וקיבל תואר כסף מאיגוד תעשיית ההקלטות הבריטי. גם בניו זילנד התמקם כשיר הרביעי בתרשים המצעד השבועי, וקיבל תואר זהב על נתוני המכירות שלו במדינה. "Snow on the Beach" דורג בין עשרת השירים הפותחים במצעדי הפזמונים של מלזיה, סינגפור, אוסטרליה, אירלנד, הפיליפינים, וייטנאם, הודו, פורטוגל וקרואטיה.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Snow on the Beach" בוצע כשיר הפתעה באצטדיון אליג'אנט בלאס וגאס ב-24 במרץ 2023. סוויפט הציגה את השיר בכך ששיבחה את האלבום החדש של לנה דל ריי, Did You Know That There's a Tunnel Under Ocean Blvd, והביעה את הערצתה לזמרת.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 3 |  |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 3 |  |
|  אינדונזיה | אינדונזיה הוט 100 | 20 |  |
|  איסלנד | הפלייליסט | 11 |  |
|  איטליה | מצעד הסינגלים האיטלקי | 59 |  |
|  אירלנד | מצעד הסינגלים האירי | 3 |  |
|  ארגנטינה | ארגנטינה הוט 100 | 84 |  |
|  ארצות הברית | בילבורד הוט 100 | 4 |  |
|  ארצות הברית | מצעד הרדיו האלטרנטיבי למבוגרים | 30 |  |
|  גרמניה | GfK – טופ 100 | 74 |  |
|  דנמרק | היטליסטן | 24 |  |
|  דרום אפריקה | אנטרטיינמנט מוניטורינג אפריקה | 13 |  |
|  הודו | IMI | 9 |  |
|  הולנד | מצעד 40 הסינגלים ההולנדיים | 25 |  |
|  הולנד | מצעד 100 הסינגלים ההולנדיים | 25 |  |
|  הונגריה | Rádiós Top 40 | 24 |  |
|  הונגריה | מצעד 40 שירי הסטרימינג | 24 |  |
|  הונג קונג | IFPI Hong Kong Group | 15 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד שירי הסטרימינג | 4 |  |
|  הממלכה המאוחדת | מצעד הסינגלים המסחריים | 43 |  |
|  הממלכה המאוחדת | מצעד השירים הדיגיטליים | 39 |  |
|  הפיליפינים | בילבורד הפיליפינים | 3 |  |
|  וייטנאם | וייטנאם הוט 100 | 4 |  |
|  יוון | IFPI Greece | 5 |  |
|  ישראל | מדיה פורסט ישראל | 19 |  |
|  לוקסמבורג | בילבורד | 13 |  |
|  ליטא | AGATA | 13 |  |
|  מלזיה | RIM | 2 |  |
|  נורווגיה | VG-lista | 16 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 2 |  |
|  סלובקיה | ČNS IFPI | 18 |  |
|  ספרד | PROMUSICAE | 35 |  |
|  פורטוגל | מצעד הסינגלים הפורטוגזי | 9 |  |
|  פלנדריה | אולטראטופ 50 | 50 |  |
|  צ'כיה | ČNS IFPI | 16 |  |
|  צרפת | SNEP | 69 |  |
|  קנדה | קנדה הוט 100 | 3 |  |
|  קנדה | מצעד השירים הדיגיטליים | 29 |  |
|  קרואטיה | טופ ליסטה | 10 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 16 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ברזיל (Pro-Música Brasil) | פלטינה | 40,000 |
| הממלכה המאוחדת (BPI) | זהב | 400,000 |
| מקסיקו (AMPROFON) | זהב | 70,000 |
| ניו זילנד (Recorded Music NZ) | זהב | 15,000 |
| ספרד (PROMUSICAE) | זהב | 10,000 |
| פורטוגל (AFP) | זהב | 5,000 |
| קנדה (Music Canada) | פלטינה | 80,000 |
סיכום
| בכל העולם | — | 760,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 באוקטובר 2022 | הזרמת מוזיקה • הורדה דיגיטלית | ריפבליק |  |
אבן בגליל

עובריות, יצירתה של אביבה ברגר מישראל
חיבוק עם חרבות, אורה ראובן, 2002
אבן בגליל הוא פסטיבל וסימפוזיון פיסול באבן המתקיים באגם מונפורט ומאורגן על ידי עיריית מעלות-תרשיחא.
הפסטיבל מתקיים החל משנת 1991, במסגרתו מארח הפסטיבל פסלים מישראל וממדינות שונות בעולם העוסקים בפיסול באבן. גושי האבן הענקיים ליצירת הפסלים מגיעים למשקל של 10 טון כל אחד, והם נחצבים בגליל על פי דרישות הפסלים. תחילתו של הפסטיבל בפנייה שעשה בשנת 1991 הפסל משה פלרמן לראש עיריית מעלות שלמה בוחבוט לקיים בעיר סימפוזיון פיסול. הפסטיבל הראשון התקיים באתה שנה במימון עיריית מעלות במשך השנים הצטרפו לפסטיבל גם משרד התרבות והספורט, מפעל הפיס הרשות לפיתוח הגליל ועוד.
בקשה להגשת הצעות על פי נושא מוביל מתפרסמת באינטרנט. פסלים הרוצים להשתתף בפסטיבל מגישים הצעות עיצוביות לוועדה אמנותית הבוחרת מתוך ההצעות 10 עד 15 יצירות. העירייה חוצבת את גושי האבן ומביאה אותם לאתר הפיסול ליד האגם. במשך שבועיים עד שלושה שבועות לפני חג הפסח, הפסלים מפסלים את הפסלים במקום. שיאו של הפסטיבל מתקיים כל שנה בחג הפסח, במועד זה מוזמן הקהל לצפות בעבודת הפסלים. לפסטיבל יש מפיק ומפיק בפועל ומנהל אמנותי המתחלפים מדי פעם. לפסטיבל יש הנהלה ציבורית ובראשה עומד ראש העיר. עד הפסטיבל של  1996 פעל הפסטיבל בעיר עצמה. בשנת 1997 נבחר יעקב אגמון כמפיק על. יחד עם המנהל האמנותי, האמן הבינתחומי פנצ'ו אדלברג והמפיק ברוך סולצ'ינר ובגיבוי ההנהלה הציבורית, עבר אתר הפסטיבל לאגם מונפורט ובכך בעצם נחנך האגם לקהל הרחב.
בסיום הפסטיבל מוצבים הפסלים ברחבי מעלות-תרשיחא ובאזורים נוספים בגליל. עד שנת 2011 נוצרו כ-250 פסלים.
My Sister's Crown

"My Sister's Crown" (בעברית: "הכתר של אחותי") הוא סינגל שהוקלט על ידי להקת הפולק הצ'כית וסנה. הוא יצא לאור ב-30 בינואר 2023, ונבחר לייצג את צ'כיה באירוויזיון 2023, שהתקיים בליברפול שבממלכה המאוחדת, לאחר שניצח בקדם הלאומי, ESCZ 2023.‏
על השיר

בריאיון לאתר מעריצי תחרות הזמר של האירוויזיון "ESC Bubble" דווח כי "My Sister's Crown" מאדיר את הקשר בין אחיות ואת האחווה ההדדית ביניהן, וכמחאה לאי-שוויון מגדרי בין גברים לנשים.
לפני האירוויזיון

ESCZ 2023 הופק על ידי רשות השידור הצ'כית ČT כקדם הלאומי של המדינה לאירוויזיון. היא מנתה חמישה מתמודדים, ונערכה ב-30 בינואר 2023 בערוץ "Kavčí Hory" בפראג. הזוכה הוכרז ב-7 בפברואר, על ידי שילוב הצבעות בין-לאומיות ביישומון התחרות (70%) והצבעות לאומיות של הצופים הצ'כיים (30%).
בהצבעה זכה "My Sister's Crown" ל-3,501 קולות מהצופים הצ'כיים ול-7,083 קולות מההצבעה הבין-לאומית (10,584 קולות בסך הכל), והוכרז כמנצח בקדם הארצי.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. צ'כיה שובצה למחצית השנייה של חצי הגמר הראשון, שהתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. צ'כיה שובצה כמדינה ה-13, אחרי אזרבייג'ן ולפני הולנד. ב-9 במאי 2023 ביצעה הלהקה את "My Sister's Crown" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. צ'כיה הופיעה כמדינה ה-14, לפני אוסטרליה ואחרי פינלנד.
במופע הגמר, בתום הקראת הניקוד שהעניקו צוותי השופטים, דורג השיר במקום העשירי, עם 94 נקודות. בהצבעת הקהל הוא דורג במקום ה-17, עם 35 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום העשירי, כשבסך הכל זכה ב-129 נקודות.
הערות שוליים

↑  Farren, Neil (4 בינואר 2023). "🇨🇿 Czech Republic: Selects For Eurovision 2023 on January 30". Eurovoix (באנגלית בריטית). נבדק ב-7 בפברואר 2023. {{cite web}}:  (עזרה)תחזוקה - ציטוט: url-status (link)
↑  Percy, Lucy (7 בפברואר 2023). "VESNA wins ESCZ and will represent the Czech Republic at Eurovision 2023 with "My Sister's Crown"". Wiwibloggs (באנגלית אמריקאית). נבדק ב-7 בפברואר 2023. {{cite web}}:  (עזרה)תחזוקה - ציטוט: url-status (link)
↑  Farren, Neil (7 בפברואר 2023). "🇨🇿 Czech Republic: Vesna to Eurovision 2023". Eurovoix (באנגלית בריטית). נבדק ב-7 בפברואר 2023. {{cite web}}:  (עזרה)תחזוקה - ציטוט: url-status (link)
↑  Juhász, Ervin (31 בינואר 2023). "Vesna: 'Our group is all about Slavic themes and motives'". ESCBubble (באנגלית בריטית). נבדק ב-7 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Irglová, Vesna, Rodan, Maella a Pam Rabbit. Diváci opět rozhodnou o zástupci Česka na Eurovizi". ČT24 (בצ׳כית). Czech Television. נבדק ב-2023-01-16.
↑  "Czech Republic: Vesna to Eurovision 2023 with "My Sister's Crown"". Eurovisionworld (באנגלית בריטית). 2023-02-07. נבדק ב-2023-02-07.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 1 Results
↑  Eurovision 2023: Running order in the Grand Final
↑  Eurovision 2023 Results: Voting & Points
אאדה עד חוג שמים

אאדה עד חוג שמים היא קינה שחיבר רבי אלעזר הקליר הנאמרת על פי נוסח אשכנז בתשעה באב. הקינה עוסקת בצער על החורבן ובבקשה שאלוהים יגאל ויחזיר את עם ישראל לציון.
מבנה הקינה

הקינה הקודמת איכה אצת באפך משרשרת ומקשרת לקינה זו. אולם, מחרוזת מעבר זו אינה זהה בין המנהגים. בנוסח אשכנז מחרוזת המעבר היא:
המילה הראשונה משתרשרת לסוף הקינה, ואחריה חתום שם המחבר 'לעזר' (קיצור מקובל בארץ ישראל לאלעזר), ועל כן סביר שהיא מקורית.
בנוסח איטליה הוחלפה מחרוזת מעבר זו במחרוזת מעבר אחרת החתומה 'שמואל':
בתי הפיוט מסתיימים בפסוק מן התנ"ך.
אבן בוחן (הערכה)

אבני בוחן הן סט של יהלומים שבו משתמשים לקביעת צבע של יהלום בתהליך השוואתי.
אבני הבוחן (master stones) נועדו לצורכי בדיקה והשוואה בצורה המדויקת ביותר. הבדיקה נעשית תוך שימוש ברקע לבן בלתי מבריק ואור לבן (day light) ללא זריחה.
אבני המאסטר נבחרות בקפידה בהתאם לקריטריונים הבאים:
צבע:  ברמת הצבע הנכונה ללא גוני לוואי.
זריחה: אבני בוחן חייבות להיות ללא זריחה.
ניקיון: דרגה של SI1 ומעלה.
פרופורציות: בעלות פרופורציות סבירות ולא חריגות.
משקל: מינימום 0.30 קרט, בגדלים של 0.45-0.40 עם סטיות של עד 10% ביניהן.
Live at the Paramount

Live at the Paramount הוא DVD וגם אלבום הופעה של להקת הגראנג' האמריקאית נירוונה.
האלבום הוקלט בהופעת הלהקה ב-31 באוקטובר 1991 בתיאטרון פאראמאונט בעיר סיאטל שבוושינגטון, 5 שבועות בלבד לאחר יציאת האלבום "Nevermind".
הוא יצא לאור בתחילה על גבי DVD, בפורמט בלוריי, שיצא לאור באוקטובר 2011, לכבוד יום השנה ה-20 ליציאת האלבום "Nevermind" של נירוונה, שפרץ למיינסטרים ולתודעה הציבורית הרחבה.
האלבום נערך מחדש, ויצא במהדורה מחודשת באפריל 2019 על גבי תקליט ויניל, על פסקול בלבד (ללא הווידאו).
רקע

ההופעה של נירוונה בתיאטרון פאראמאונט היה השלישית מתוך סיבוב של שלוש הופעות בצפון-מערב אמריקה יחד עם להקת "מאדהאני" (שהיא להקה שמקורה גם מסיאטל וחבריה מיודדים חברי להקת נירוונה), וההופעה האחרונה בצפון ארצות הברית כחלק מסיבוב ההופעות של "Nevermind", לפני שהחלה את הסיבוב הופעות באירופה לאחר מכן. סיבוב ההופעות שכלל בין היתר את פורטלנד שבאורגון, ואת ונקובר שבקנדה, הוזמן חודשיים מראש, והיה בתחילה הופעה של להקת מאדהאני בתור המופע הראשי, אולם לאחר הצלחתו המסחררת של האלבום "Nevermind", שיצא לאור חודש לפני ההופעה, הזיזה את נירוונה להיות המופע המרכזי בסיבוב זה. הביקוש למופע בסיאטל, שבכלל תוכנן להיות בתיאטרון מור, גרם לכך שהזיזו את ההופעה לתיאטרון פאראמאונט הגדול יותר בעקבות הביקוש לכרטיסים.
הווידאו > רשימת השירים

כל השירים נכתבו והולחנו על ידי קורט קוביין (למעט היכן שמצוין אחרת).
| Live at Paramount (וידאו)> מס' | Live at Paramount (וידאו)> שם | Live at Paramount (וידאו)> כותב(ים) | Live at Paramount (וידאו)> שחרור מקורי | Live at Paramount (וידאו)> משך | Live at Paramount (וידאו)>  | Live at Paramount (וידאו)>  | Live at Paramount (וידאו)>  | Live at Paramount (וידאו)>  | Live at Paramount (וידאו)>  |
| --- | --- | --- | --- | --- | --- | --- | --- | --- | --- |
| 1. | Jesus Doesn't Want Me for a Sunbeam  | יוג'ין קלי ופרנסיס מק'קי | קאבר לשירה של להקת "The Vaselines"‏ (1987) | 5:48 |  |  |  |  |  |
| 2. | Aneurysm  | קורט קוביין, דייב גרוהל, קריסט נובוסליץ' | סינגל (1991) | 5:05 |  |  |  |  |  |
| 3. | Drain You  |   | "Nevermind"‏ (1991) | 5:16 |  |  |  |  |  |
| 4. | School  |   | "Bleach"‏ (1989) | 2:57 |  |  |  |  |  |
| 5. | Floyd the Barber  |   | "Bleach" | 2:21 |  |  |  |  |  |
| 6. | Smells Like Teen Spirit  | קוביין, גרוהל, נובוסליץ' | סינגל (1991) | 6:58 |  |  |  |  |  |
| 7. | About a Girl  |   | "Bleach" | 3:02 |  |  |  |  |  |
| 8. | Polly  |   | "Nevermind" | 3:04 |  |  |  |  |  |
| 9. | Breed  |   | "Nevermind" | 2:54 |  |  |  |  |  |
| 10. | Sliver  |   | סינגל (1990), נכלל לאחר מכן גם ב"Nevermind" | 2:18 |  |  |  |  |  |
| 11. | Love Buzz  | רובי ואן ליוון | קאבר לשירה של להקת "Shocking Blue" ‏ (1969) | 4:01 |  |  |  |  |  |
| 12. | Lithium  |   | "Nevermind" | 6:02 |  |  |  |  |  |
| 13. | Been a Son  |   | "Bleach" | 2:41 |  |  |  |  |  |
| 14. | Negative Creep  |   | "Bleach" | 3:00 |  |  |  |  |  |
| 15. | On a Plain  |   | "Nevermind" | 4:09 |  |  |  |  |  |
| 16. | Blew  |   | EP‏ (1989) | 3:00 |  |  |  |  |  |
| הדרן> מס' | הדרן> שם | הדרן> כותב(ים) | הדרן> שחרור מקורי | הדרן> משך | הדרן>  | הדרן>  | הדרן>  | הדרן>  | הדרן>  |
| --- | --- | --- | --- | --- | --- | --- | --- | --- | --- |
| 1. | Rape Me (גרסה מוקדמת)   |   | שיר שלא שוחרר (לאחר מכן נכלל ב"In Utero") | 3:04 |  |  |  |  |  |
| 2. | Territorial Pissings (הפתיחה של הרצועה מתוך השיר "Get Together" של להקת "Youngbloods", ביצועו של קריסט נובוסליץ')   | קוביין, צ'ט פאוארס | "Nevermind" | 8:05 |  |  |  |  |  |
| 3. | Endless, Nameless  | קוביין, נובוסליץ', גרוהל | "Nevermind" | 7:39 |  |  |  |  |  |
הווידאו > תוספות ובונוסים > "ביצת פסחא"

כל שחרורי הווידאו, ה-DVD, שבא עם המארז תקליטורים Nevermind "Super Deluxe" Boxset, כלל את הרצועות הנסתרות הבאות (ביצות פסחא), מהופעה ב-8 במרץ 1991 ב"Commodore Ballroom" בוונקובר, שבבריטיש קולומביה:
Territorial Pissings
Breed
הווידאו > תוספות ובונוסים > Nevermind Super Deluxe DVD

ה-DVD במהדורה מוגבלת בשם לעיל, הגיע עם בונוס של הווידאו קליפים לארבעת הסינגלים מתוך האלבום "Nevermind" (לא כלולים בDVD היחיד, ולא בBlu-ray, אלא רק במארז התקליטורים:
"Smells Like Teen Spirit"
"Come as You Are"
"Lithium"
"In Bloom"
האלבום

ההופעה שוחררה גם בויניל כפול, ב-12 באפריל 2019, ואיתו הגיע פוסטר 12X24 אינץ', והעתק של הכרטיס VIP שהשתמשו בו בערב ההופעה להורדה.
האלבום > רשימת שירים

צד א': רצועות 1–5 ב-DVD
צד ב': רצועות 6–10 ב-DVD
צד ג': רצועות 11–15 ב-DVD
צד ד': רצועה 16 ב-DVD, רצועות 1–3 בהדרן
להקה

קורט קוביין - שירה, גיטרה
קריסט נובוסליץ' - גיטרה בס, שירת רקע
דייב גרוהל - תופים, שירת רקע
The Murkoff Account (קומיקס)

| --- | --- |

 מידע קומיקס
 יוצר:  אולפני Red Barrels
 סוגה:  אימה גור (קולנוע)
 סטטוס:  הסתיים (נכון לאוגוסט, 2022)
 תקופת פרסום מקורית:  11 ביולי 2016 – 27 בנובמבר 2017 (שנה)
 ארץ מקור:  ארצות הברית
 שפת המקור:  אנגלית
 מספר החוברות:  6
 מספר האוגדנים:  1
 https://redbarrelsgames.com/comic-books/
The Murkoff Account הוא אוסף של שש חוברות קומיקס מבית Red Barrels, שעלילתן מתרחשת ביקום המשחקים Outlast‏, Outlast: Whistleblower‏ ו-Outlast 2.
הקומיקס נכתב על ידי ג'יי.טי פאטי (שגם כתב את עלילות משחקי הסדרה) ואויר על ידי איגור אלבן שבלייר. הוא פורסם בין 11 ביולי 2016 ל-17 בנובמבר 2017 והופץ בחינם להורדה מרשת האינטרנט. עלילת הקומיקס מגשרת בין המשחק הראשון למשחק השני ועוקבת אחר שני סוכנים של תאגיד "מארקוף", פול מאריון ופאולינה גליק, שתפקידם הוא למנוע מהאמת על התאגיד להגיע לציבור.
עלילה

עלילת החוברות עוקבת אחר שני סוכני "מארקוף" בשם פול מאריון ופאולינה גליק. לאחר התקרית בהר מאסיב, פול מסגיר את עצמו לבולשת האמריקאית ומספר להם את קורות עבודתו בתאגיד. בזמן הזה, פאולינה עצמה מספרת לאנשי התאגיד כיצד היא הכירה את פול, על מנת שאלו יוכלו לאתרו ולהרגו לפני שיפרסם את האמת על התאגיד בציבור. הסיפור מתחיל בהווה, אך מיד חוזר לעבר ומספר על עבודת הצמד לפני אירועי המשחק הראשון ולאחר אירועי המשחק השני.
עלילה > חוברת מס' 1

פול מאריון ופאולינה גליק מתאוששים לאחר האירועים בבית החולים הפסיכיאטרי "הר מאסיב". בזמן שפול מאריון מסגיר את עצמו לבולשת האמריקאית ומספר להם את סיפורו, פאולינה מסייעת לתאגיד מארקוף למצוא את פול בטרם יעשה נזק כבד יותר לתאגיד. כדי למצוא את פול, פאולינה מספרת לאנשי התאגיד את סיפור היכרותם: השניים צוותו ביחד בשנת 2008 וזכו לכינוי "הפולים" (The Pauls). בתחילת עבודתם יחד, השניים החלו לחקור סדרת רציחות בקרב מטופלים באחד מבתי החולים של מארקוף שנמצא בטקסס.
עלילה > חוברת מס' 2

הסיפור של הצמד קופץ שנים אחדות קדימה. השניים נקראים לחקור תלונה שהוגשה בבית החולים "הר מאסיב" ונחשפים לאיום מטעם אחד העובדים במוסד.
עלילה > חוברת מס' 3

הצמד משחזר, כל אחד מנק' מבטו את הניסיון לאתר את ווילון פארק (הפרוטוגניסט של Outlast Whistleblower) לאחר האירועים בבית החולים ומנסים למצוא את הקשר בין מיילס אפשר (הפרוטוגניסט של Outlast) לבילי הופ, נסיין לשעבר במנוע המורפוגני.
עלילה > חוברת מס' 4

החקירה של השניים ממשיכה, אך ללא תוצאות. בזמן הזה, אדם מסתורי (סיימון פיקוק) צופה בפול מאריון.
עלילה > חוברת מס' 5

פול מאריון משקר לפאולינה גליק ובעצמו יוצא לחקור אודות נקודות הציון שקיבל מסיימון פיקוק המובילות אותו לעיירה "Tample Gate" שבאריזונה.
עלילה > אפילוג

פאולינה גליק מגיעה עם הצוות של מארקוף אל העיירה Tample Gate כדי לבדוק מה קרה שם. הצוות מוצא את בלייק, חי, אך במצב קטטוני ופאולינה מבקשת שהוא יועבר למארקוף להמשך תחקיר. בנוסף, היא מפצירה בצוותה למצוא את פול מאריון ולהרוג אותו כיוון שבהיותו חי, הוא מסוכן לתאגיד. במקביל, פול מאריון נחקר על ידי סיימון פיקוק בניסיון למצוא את הוולריידר.